open-index/open-wikipedia-markdown huggingface dataset:
Vlado Goreski

**Vlado Goreski Rafik** (en macedonio, **Владо Ѓорески - Рафик**) nado en Bitola (Macedonia do Norte) o 21 de abril de 1958 é un pintor,escenógrafo, artista gráfico e deseñador de carteis teatrais macedonio.

## Traxectoria 
Naceu en 1958 en Bitola, daquela Iugoslavia e hoxe Macedonia do Norte. Estudou na Facultade de Filosofía e Historia da Arte en Skopje, capital da Macedonia do Norte entre 1977e 1981; e despois, entre 1982 e 1987, na Academia de Belas Artes e Deseño en Liubliana, Eslovenia.

En 1980, comezou coma voluntario e en 1981 xa traballaba como pintor-artista no Teatro Nacional de Bitola. En 1982, traballou como curador de arte contemporánea no Instituto, Museo e Galería de Bitola.

A súa primeira exposición individual foi en 1981 e, dende entón, participou en diversas exposicións individuais e colectiva no seu país e en centros mundiais de arte.

Tamén está presente nos eidos da crítica de arte, fundamentalemente da arte gráfica, sen descoidar outros aspectos artísticos. Tamén adoita participar como membro de xurados ou consultor experto.

Ten recibidos numerosos premios internacionais de arte como na Exposición Bienal de Iași (Romanía) en 2017.

## Traballo 
Dende 1994, Goreski é o director da Trienal Internacional de Arte Gráficas de Bitola, que é o evento artístico máis significativo dos Balcáns occidentais.

### Exposicións internacionais 
Entre 2015 e 2020, ten participado en máis de cen exposicións de arte en moitos países do mundo, como por exemplo: 

* 2019, Avanti grafika! drugič / Avanti Graphic! #2, Liubliana.
*2018-2019, *Valvasorjevi mednarodni grafični dnevi*, Eslovenia.
* 2018, 9ª edición, Prints for Peace-Grabados por la Paz, México. 
* 2017, Splitgraphic, Croacia 

* 2016, Mirror. Face to face; exposición de artistas italianos e macedonios, Bitola (Macedonia do Norte)-Vicenza (Italia)
* 2015, Slovenija Open to Art – Slovenija odprta za umetnost

### Libros 
* 2011, Agata Gertchen: grafika. Katowice: Akademia Sztuk Pięknych/Wydział Artystyczny ISBN 9788361424291

## Galería 

File:01 let tus.JPG
File:02 posleden ostrov,bakropis.jpg
File:Let,maslo.JPG
File:XVII,moliv.jpg

## Notas 
## Véxase tamén 
### Ligazóns externas 
* Incisori contemporanei
Henrique I de Champaña

miniatura| Selo de Henrique I de Champaña.
miniatura| Recreación do selo de Henrique I de Champaña.
miniatura| Recreación do escudo de Henrique I de Champaña.
**Henrique I de Champaña**, finado o 17 de marzo de 1181, coñecido como *o liberal*, foi conde de Champaña (1152 - 1181). 
## Traxectoria 
### Orixes familiares 
Era o fillo máis vello do conde Teobaldo II de Champaña (tamén chamado Teobaldo IV de Blois) e Matilda de Carintia. 

### Matrimonio e descendencia 
En 1164 casou con María de Francia e de Aquitania, filla de Lois VII de Francia e de Aliénor de Aquitania. Tiveron catro fillos: 

* Escolástica de Champaña (falecida en 1219), casou con Guillerme IV de Mâcon. 
* Henrique II de Champaña (1166-1197). 
* María de Champaña (falecida en 1204), casou co emperador Balduíno I de Constantinopla. 
* Teobaldo III de Champaña (1179-1201).

### Segunda Cruzada 
Henrique participou na Segunda Cruzada baixo a dirección de Lois VII de Francia. Levaba unha carta de recomendación de Bernaldo de Claraval dirixida a Manuel I Comneno, emperador bizantino, que figura entre os notables presentes na asemblea celebrada por Balduíno III de Xerusalén en Acre o 24 de xuño de 1148. 

### Champaña 
Á morte do seu pai, Henrique optou por tomar só a Champaña, deixando aos seus irmáns máis novos as outras posesións da familia (incluídas Blois, Chartres, Sancerre e Châteaudun). No momento parecía sorprendente, xa que os demais territorios eran máis ricos e desenvolvidos, pero Henrique debeu prever as posibilidades de Champaña e durante o seu goberno o condado converteuse nun dos máis ricos e poderosos dos principados franceses. Henrique estableceu a orde no goberno sobre os baróns de Champaña, e puido contar coa lealdade de 2.000 vasalos, feito que o converteu nun dos señores feudais máis poderosos de Francia. Logrou esta orde e poder convertendo a Champaña nun lugar seguro para reunir os comerciantes e baixo a súa protección creáronse as feiras de Champaña, convertendo este territorio nunha das prazas para o comercio de longa distancia e das finanzas máis importantes da Idade Media en Europa. A capital de Champaña en Troyes converteuse tamén nun recoñecido centro literario.

### En Xerusalén, captura e morte 
En 1179 Henrique volveu a Xerusalén cun grupo de cabaleiros franceses, incluíndo os seus parentes Pedro de Courtenay -irmán de Lois VII- e Filipe de Dreux, bispo de Beauvais. Henrique volveu a Europa por vía terrestre a través de Asia Menor, pero foi capturado e mantido como refén por Kilidj Arslan II, o sultán dos selxúcidas de Rüm. O emperador bizantino pagou o rescate e Henrique foi liberado, pero morreu ao pouco tempo. Foi sucedido polo seu fillo máis vello Henrique II de Champaña.

## Véxase tamén
Casa da Moeda de Lituania

A **Casa da Moeda de Lituania** (Lithuanian: *Lietuvos monetų kalykla*) é unha compañía lituana de titularidade pública, responsable da cuñaxe de moedas e medallas, e da fabricación de condecoracións oficiais e outros produtos. A casa de moeda está baixo o control do Banco de Lituania. 

Esta ceca foi escollida para a produción das moedas lituanas do sistema do euro, logo do ingreso deste país na Eurozona en 2015.

## Historia 
### Antecedentes 
A tradición da cuñaxe de moeda en Lituania remóntase aos tempos de Algirdas (1345-1377), grande duque de Lituania, cando se instituíu a capitalidade do país en Vilnius. A este período corresponden as primeiras emisións de moeda de prata. No entanto, as primeiras mostras das moedas de prata paneuropeas cuñadas en Vilnius (diñeiros, groats, etc.) non se deron ata un século despois, baixo o reinado do grande duque Alexandre (1492-1506).

En 1508, baixo o gran duque Sexismundo o Vello (1506-1544), cuñáronse as primeiras moedas datadas. A emisión de moeda lituana estendeuse no período de Sexismundo Augusto (1544-1572), cando se xeneralizou a cuñaxe dunha gran variedade de valores xa coñecidos en Europa, fundamentalmente diñeiros, groats, táleros e ducados.

A cantidade de moedas cuñadas entre os séculos XVI e XVII nos obradoiros monetarios de Vilnius e de Kaunas foi grande. Porén, ambas as cecas pecharon en 1666, na época da chamada República das Dúas Nacións (Polonia e o Gran Ducado de Lituania). 

A súa misión era comezar a cuñaxe das primeiras moedas do novo circulante, que en 1992 se limitaron aos valores de 1, 2 e 5 céntimos (*centai*). En 1997 continuouse a serie coa introdución das moedas de 10, 20 e 50 céntimos, e en 1998 completouse coa posta en circulación das de 1, 2 et 5 litas (*litai*). Máis tarde, as moedas de 2 e de 5 *litai* substituíronse por outras moedas bimetálicas.

A partir de 2015, a Casa da Moeda de Lituania comezou a produción das moedas en euros correspondentes a Lituania, logo da súa entrada na Eurozona o 1 de xaneiro dese mesmo ano.

En 2005 a empresa constituíuse como sociedade de responsabilidade limitada da que o Estado posúe o 100 % das accións, e o Banco de Lituania ocúpase da súa xestión.

## Galería de produtos 

Ficheiro:1 litas coin (1997)-Reversum.png|Moeda dun litas de 1997.
Ficheiro:Lietuvos gamtai aversas.jpg|Moeda conmemorativa de 50 litas (*litų*).
Ficheiro:N22978 2 eur aversas.jpg|Moeda de 2 euros de Lituania.
Ficheiro:1st Class Order of the Lithuanian Grand Duke Gediminas.jpg|Orde do grande duque Gediminas.
Ficheiro:The Presidential Order of Excellence.png|Orde Presidencial da Excelencia.

## Notas 
## Véxase tamén 
### Outros artigos 
* Casa de moeda
* Cuñaxe

### Ligazóns externas 
* Sitio web da Casa da Moeda de Lituania
* Sitio web do Banco de Lituania
Vojtěch, řečený sirotek

***Vojtěch, řečený sirotek*** é un filme checoslovaco de 1990 dirixido por Zdeněk Tyc. O filme foi escollido como candidato de Checoslovaquia para o Óscar ó mellor filme en lingua non inglesa na 63ª edición dos premios, mais finalmente non foi nomeado.

## Personaxes 
* Petr Forman como Vojta
* Barbora Lukesová como Anezka
* Jana Dolanská como Blazena
* Vlastimil Zavrel como Lojza
* Jirí Hájek como Caretaker
* Bretislav Rychlík como Venca
* Jaroslav Mareš como Juz

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 63ª edición dos Óscar
### Ligazóns externas 
*
Kopytem sem, kopytem tam

***Kopytem sem, kopytem tam*** é un filme checoslovaco de 1989 dirixido por Věra Chytilová. Estreouse na 16ª edición do Festival Internacional de Cinema de Moscova. O filme foi escollido como candidato de Checoslovaquia para o Óscar ó mellor filme en lingua non inglesa na 62ª edición dos premios, mais finalmente non foi nomeado.

## Personaxes 
* Tomáš Hanák como Pepe
* Milan Steindler como Avó
* David Vávra como Frantisek
* Tereza Kučerová como Jirina
* Bára Dlouhá como Jana
* Chantal Poullain como muller estranxeira
* Jiří Bartoška
* Josef Kobr

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 62ª edición dos Óscar

### Ligazóns externas 
*
Black Panther (filme)

***Black Panther*** é un filme estadounidense de 2018 de superheroes baseado no personaxe homónimo de Marvel Comics. Foi producido por Marvel Studios e distribuído por Walt Disney Studios Motion Pictures. É o filme número 18 do Universo cinematográfico de Marvel. O filme foi dirixido por Ryan Coogler, quen coescribiu o guión xunto con Joe Robert Cole. Está protagonizado por protagoniza Chadwick Boseman no papel de T'Challa/Pantera Negra, xunto con Michael B. Jordan, Lupita Nyong'o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker e Andy Serkis.

## Personaxes 
* Chadwick Boseman como T'Challa / Black Panthe
* Michael B. Jordan como Erik Killmonger|N'Jadaka / Erik "Killmonger" Stevens
* Lupita Nyong'o como Nakia
* Danai Gurira como Okoye
* Martin Freeman como Everett K. Ross
* Daniel Kaluuya como W'Kabi
* Letitia Wright como Shuri
* Winston Duke como M'Baku
* Angela Bassett como Ramonda
* Forest Whitaker como Zuri
* Andy Serkis como Ulysses Klaue

## Notas 
## Véxase tamén 
### Ligazóns externas 
*
Obecná škola

***Obecná škola*** é un filme checoslovaco de 1991 dirixido por Jan Svěrák. O filme foi nomeado ó Óscar ó mellor filme en lingua non inglesa na 64ª edición dos premios e está considerado un dos mellores filmes checoslovacos da historia. Unha precuela, *Po strništi bos*, foi estreada no ano 2017.

## Personaxes 
* Václav Jakoubek como Eda Souček
* Jan Tříska como Igor Hnízdo
* Radoslav Budác como Tonda
* Zdeněk Svěrák como František Souček
* Libuše Šafránková como Mrs. Součková
* Rudolf Hrušínský como Schoolmaster
* Rudolf Hrušínský Jr. como pai de Tonda
* Eva Holubová como nai de Tonda
* Petr Čepek como Josef Mrázek
* Boleslav Polívka como Plíha
* Ondřej Vetchý como condutor do tranvía
* Irena Pavlásková como muller do condutor do tranvía
* Daniela Kolářová como mestra Maxová

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 64ª edición dos Óscar

### Ligazóns externas 
* 
* Ficha en RottenTomatoes
Buque hospital

[miniatura|270px|O *[Esperanza del Mar (2001)|Esperanza del Mar*.]]

Un **buque hospital**, ou **barco hospital**, é un barco deseñado para servir principalmente como instalación de tratamento médico ou hospital, sendo operado na maioría dos casos por persoal militar. 

Un barco hospital é un barco construído, ou adaptado, que está equipado para rescatar a náufragos, tratar aos enfermos e curar aos feridos. 

A súa función é servir como centro de atención médica e ofrecer ao doente os mesmos coidados que un hospital en terra firme. A maioría dos buques hospital son barcos operados poas mariñas militares dos diferentes estados do mundo.

Durante a primeira e a segunda guerra mundial, algúns transatlánticos foron adaptados para usarse como barcos hospitais. O RMS Aquitania e o HMHS Britannic foron algúns deles. Os barcos hospitais modernos locen grandes cruces vermellas para gozar da protección das Convencións de Xenebra baixo a lexislación bélica.

## Réxime xurídico 
[miniatura|270px|O *[Juan de la Cosa (barco)|Juan de la Cosa* atracado no Porto de Vigo.]]

Os barcos hospitais están amparados baixo a X Conferencia da Haia de 1907. O artigo cuarto desta Convención esbozou as restricións existentes para os buques hospital en tempos de guerra:

* O buque debe estar claramente identificado como barco hospital.
* O buque deberá subministrar asistencia médica ao persoal ferido de calquera nacionalidade.
* O buque non será utilizado para fins militares.
* Os buques non interferirán ou obstaculizarán aos navíos inimigos.
* A Convención da Haia poderá autorizar que nacións belixerantes rexistren calquera buque hospital para investigar posíbeis violacións das restricións arriba sinaladas.

De violarse calquera das restricións, o buque será catalogado como unidade combatente inimiga e afundida. Porén, abrir fogo contra un buque hospital que cumpra coas regulacións poderá ser xulgado como un crime de guerra.

## Notas
Racine carrée

***Racine carrée*** (do francés: raíz cadrada, estilizado como ***√***) é o segundo álbum de estudio do músico belga Stromae. Lanzouse dixitalmente o 16 de agosto de 2013 e tres días máis tarde en formato físico en Francia e Bélxica. Stromae expresou o seu desexo de incorporar influencias musicais caribeñas e africanas xunto cos seus ritmos inspirados nos anos 90. O álbum, gravado nun ático, explora temas tan diversos como a alienación das redes sociais, asuntos de parella, a discriminación, os cigarros e o cancro de pulmón, a SIDA e figura do pai ausente. *Racine carrée* recibiu a aclamación da crítica e Stromae conseguiu comparacións co artista Jacques Brel.

## Listaxe de cancións
Cheese (álbum)

***Cheese*** é o primeiro álbum do músico belga Stromae, estreado o 14 de xuño de 2010. As cancións "Bienvenue chez moi", "House'llelujah", "Rail de Musique", "Peace or Violence", "Te Quiero" e "Silence" foron lanzados como sinxelos promocionais do álbum. Inclúe tres sinxelos oficiais: o éxito "Alors en danse", "Te Quiero" e "House'llelujah".

## Listaxe de cancións
Rally Mil Vistas de 1992

O **Rally Mil Vistas de 1992** foi a terceira edición de dito rally e a última proba da tempada 1992 do Campionato de Galicia de Rally. Celebrouse o 14 de novembro de 1992 e o vencedor foi Manuel Senra, sobre un Peugeot 309 GTI 16v.

## Itinerario 
Tanto a saída como a chegada situouse en Muros. Constou de 63,6 km cronometrados divididos en 11 treitos: dúas pasadas polos trazados de Carnota (4,95 km), O Ézaro (11 km), Dumbría (3,5 km) e Vimianzo (3,5 km) e tres polo de Muros (5,9 km).

## Resumo 
Germán Castrillón non participou na proba ao ser xa matematicamente campión de Galicia, polo que a atención centrouse no subcampionato ao que optaban Manuel Senra (486 puntos), Sergio Vallejo (455 puntos), Javier Piñeiro (446 puntos), Javier Paz (437 puntos) e José María Banga (420 puntos). Finalmente o triunfo e o subcampionato foron para Senra, tras unha cómoda vitoria nunha carreira marcada polas malas condicións meteorolóxicas, que provocaron numerosos abandonos e problemas aos participantes.

## Clasificación 
## Notas
Torres Hejduk

miniatura|Exterior das torres.
As **Torres Hejduk** son unha obra arquitectónica do estadounidense John Hejduk que forman parte do complexo arquitectónico de Cidade da Cultura en Santiago de Compostela.

## Historia 
Orixinalmente as torres foron deseñadas no ano 1992 para outra localización dentro da mesma cidade, o parque de Belvís. Neses primeiros anos noventa Santiago de Compostela estaba comezando a incluír a arquitectura contemporánea na súa paisaxe urbana chea de románico, barroco e neoclasicismo. Nun breve período de tempo levantan obra na capital galega, Álvaro Siza, Giorgio Grassi, César Portela ou Albert Viaplana e Helio Piñón.

As dúas torres pensadas orixinalmente para usos botánicos incluían un invernadoiro na torre acristalada e unha sala para diferentes usos na torre de pedra. Pero pouco antes de que comence a construción vaise cancelar o proxecto.

Peter Eisenman e John Hejduk formaban parte do grupo de arquitectos de Nova York coñecidos como The New York Five Architects e no ano 2000 vai coincidir o pasamento de John Hejduk coa elección do proxecto de Eisenman para Cidade da Cultura. Coma homenaxe ó seu compañeiro recentemente falecido, Eisenman vai rescatar o deseño de Hejduk para a cidade de Santiago e vai levantalo na aba oeste do monte Gaiás.

En Cidade da Cultura as torres perden a función orixinal e convértense nun espazo expositivo. Xeralmente son intervidas por artistas novos e as súas instalacións duran varios meses. Moitos dos proxectos que se realizan son de artistas que participaron no Encontro de Artistas Novos que comisaría Rafael Doctor e que organiza a propia Cidade da Cultura.

No ano 2013 a compañía Iberdrola financiou a instalación dun sistema de iluminación led na torre de cristal que lle permite iluminarse de diferentes cores durante a noite. A posición na aba da montaña fai que sexa visible dende boa parte da cidade.

## Notas
José M. Hernández

**José Moreno Hernández**, nado en French Camp (California), o 7 de agosto de 1962, é un astronauta estadounidense que formou parte da misión STS-128.

## Traxectoria
Hernández graduouse en enxeñería eléctrica pola Universidade do Pacífico en 1984 e é máster en enxeñería eléctrica e de ordenadores pola Universidade de California-Santa Barbara en 1986.

Foi seleccionado pola NASA en maio de 2004. Participou na misión STS-128, pasando un total de 13,87 días no espazo.

## Notas 
## Véxase tamén 
### Outros artigos 
*STS-128
John Herrington

**John Bennett Herrington**, nado en Wetumka (Oklahoma), o 14 de setembro de 1958, é un astronauta estadounidense retirado que formou parte da misión STS-113.

## Traxectoria
Herrington graduouse en matemáticas pola Universidade de Colorado en Colorado Springs en 1983 e é máster en enxeñería aeronáutica pola Escola Naval de Posgraduados en 1995.

Foi seleccionado pola NASA en abril de 1996, participando na misión STS-113 e pasando un total de 13,78 días no espazo.

## Notas 
## Véxase tamén 
### Outros artigos 
*STS-113
Manuel Iturra

**Manuel Rolando Iturra Urrutia**, nado en Temuco o 23 de xuño de 1984, é un exfutbolista chileno. Xogaba de centrocampista defensivo e foi internacional coa selección chilena.

## Traxectoria 
Na tempada 2011–12, Iturra chegou cedido ó Real Murcia da Segunda División.

O 28 de agosto de 2012, asinou gratis co Málaga CF da Primeira División. Debutou co equipo blanquiazul o 18 de setembro de 2012, nun partido da Liga de Campións ante o Zenit San Petersburgo.

En 2013, Iturra asinou un contrato por tres anos co Granada CF.

O 11 de maio de 2020, Iturra anunciou a súa retirada coma futbolista profesional.

## Palmarés 
### Xogador 
**Universidad de Chile**
* Primeira División de Chile (2): Apertura de 2004, Clausura de 2009

## Notas 
## Véxase tamén 
### Ligazóns externas 
* Perfil en FIFA.com 
* Perfil en BDFutbol.com
Tempada 1992 do Campionato de Galicia de Rally

A **tempada 1992** foi a 14ª edición do **Campionato de Galicia de Rally**. O vencedor foi o cabanés Germán Castrillón, sobre un Ford Sierra Cosworth. Foi o segundo dos seis títulos que gañou, todos con Estrella Castrillón como copiloto. 

## Calendario 
A Escudería Compostela viuse obrigada a cancelar o Rally Botafumeiro, previsto para maio, por falta de financiamento. Tamén se suspendeu o Rally de Vigo, previsto para setembro.

## Resumo 
O campionato foi un man a man entre o Ford Sierra Cosworth de Germán Castrillón e o Peugeot 309 GTI 16v de Manuel Senra, pero un par de abandonos de Senra en Noia e na Coruña e a súa ausencia na penúltima proba, Ourense, déronlle o campionato a Castrillón na proba ourensá, a pesar de que non conseguiu rematar a carreira. Con todo, á última proba do ano, o Rally Mil Vistas de Muros, chegaron con opcións de arrebatarlle o subcampionato a Senra outros catro pilotos: Sergio Vallejo, Javier Piñeiro, Javier Paz e José María Banga.

## Clasificación 
## Notas 
## Véxase tamén 
### Ligazóns externas 
* Sitio web da FGA
Billetes do rublo belaruso

[miniatura|281x281px|[Papel moeda|Billetes de curso legal en Belarús, expresados en **rublos belarusos**]]
Os **billetes do rublo belaruso** (en belaruso: *беларускі рубель rubieĺ*) son os emitidos polo Banco Nacinal da República de Belarús, co seu valor expresado en rublos belarusos e na súa moeda divisionaria, os kópeks (капейка *kapiejka*).

## Primeiro rublo (1992-2000) 
Desde o colapso da URSS e ata maio de 1992, o rublo soviético circulou en Belarús xunto cos billetes do rublo belaruso. Tamén circularon os novos billetes da recente Federación Rusa, pero foron substituídos polos billetes en rublos rusos emitidos polo Banco Nacional da República de Belarús en maio de 1992. A este primeiro rublo belaruso asignóuselle o código ISO BYB e substituíu o rublo soviético a razón de 1 BYB = 10 rublos soviéticos.

En 1992 introducíronse billetes con valores nominais de 50 kópeks e de 1, 3, 5, 10, 25, 50, 100, 200, 500, 1.000 e 5.000 rublos (BYB). En 1994 engadíuselles o novo valor de 20.000 rublos. A eses seguíronos os 50.000 rublos en 1995 e os 100.000 rublos en 1996. A serie completouse co billete de 500.000 rublos en 1998 e cos de 1 e 5 millóns de rublos en 1999. Esta progresión nos valores faciais do papel moeda dá boa conta da intensa inflación que caracterizou a primeira década de independencia do país.

## Segundo rublo (2000-2016) 
En 2000 introduciuse un novo rublo, con código ISO BYR, en substitución do antigo rublo, cunha relación de 1 BYR = 1.000 BYB. Soamente se emitiu papel moeda para a súa circulación, xa que as únicas moedas cuñadas foron conmemorativas, producidas exclusivamente para o coleccionismo.

## Terceiro rublo (desde 2016) 
O 1 de xullo de 2016 introduciuse un novo rublo, con código ISO BYN, en substitución do segundo rublo, dividido en 100 kópeks, a razón de 1 BYN = 10.000 BYR. Os rublos vellos e os novos circularon en paralelo desde o 1 de xullo ata o 31 de decembro de 2016. .

O 4 de novembro de 2015, o Banco Nacional da República de Belarús anunciou que os billetes que estiveran en uso ata aquel momento serían substituídos polos novos, que xa estaban fabricados desde 2009, esperando a solución dos problemas inflacionarios para a súa posta en circulación.

## Notas 
## Véxase tamén 
### Outros artigos 
* Rublo belaruso

### Bibliografía 
* Pick, A. (1994). *Standard Catalog of World Paper Money: General Issues (7th ed.)*. Krause Publications. ISBN 0-87341-207-9

### Ligazóns externas 
* Banco Nacional da República de Belarús
* Catálogo de billetes de Belarús (Banknote.ws)
B/O Lura

O ***B/O Lura*** é un buque oceanográfico, un dos cinco que compoñen a frota do Instituto Español de Oceanografía. Ten a súa base no porto da Coruña, e adoita utilizarse  en campañas de oceanografía e ecoloxía costeira, principalmente en augas de Galicia.

## Características 
De casco é de madeira, ten unha eslora de 14,30 m, unha manga de 4,04 m e un calado máximo de 1,83 m. É propulsado por un motor diésel de 160,00 CV. Dispón dunha tripulación de 5 mariñeiros, e pode levar 5 individuos de persoal científico. Leva 5 camas (só para os tripulantes). A súa matrícula é 8ª CO 2/3-91.

## Notas 
## Véxase tamén 
### Outros artigos 
* Instituto Español de Oceanografía
* Centro Oceanográfico da Coruña
Baron Davis

**Baron Walter Louis Davis**, nado o 13 de abril de 1979 nos Ánxeles, California, é un ex xogador estadounidense de baloncesto profesional. Actualmente é analista da National Basketball Association (NBA) na canle estadounidense TNT.

## Traxectoria profesional 
Davis foi seleccionado na 3ª posición do Draft da NBA de 1999 polos Charlotte Hornets, onde xogou durante tres tempadas ata que no verán de 2002 os Hornets trasladáronse de Charlotte, Carolina do Norte a Nova Orleáns. Nesta nova etapa Davis xogou para os Hornets durante tres tempadas máis, nas cales foi elixido para xogar o All-Star Game da NBA en dúas ocasións, nos anos 2002 e 2004.

O 24 de febreiro de 2005, Davis foi traspasado ós Golden State Warriors a cambio de Speedy Claxton e Dale Davis.

O 1 de xullo de 2008, Davis acordou cos Los Angeles Clippers un contrato por 5 anos e 65 millóns de dólares, que asinou oficialmente o 10 de xullo de 2008.

O 24 de febreiro de 2011, Davis foi traspasado xunto a unha elección da primeira rolda do Draft ós Cleveland Cavaliers, a cambio de Mo Williams e Jamario Moon.

O 19 de decembro de 2011, Davis asinou un contrato dun ano cos New York Knicks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
SDD-AGE

[miniatura|Exemplo do resultado dun [western blot despois dunha separación electroforética SDD-AGE, marcado con anticorpos específicos.]]

**SDD-AGE** son as siglas en inglés de ***S**emi-**D**enaturating **D**etergent **A**garose **G**el **E**lectrophoresis* ou **electroforese en xel de agarosa con deterxente semidesnaturalizante**. É un método para detectar e caracterizar grandes polímeros de proteínas que son estables en SDS ao 2% a temperatura dunha habitación, a diferenza da maioría dos grandes complexos proteicos. Este método é moi útil para estudar prións e amiloides, que se caracterizan pola formación de polímeros proteináceos. A agarosa é utilizada para facer o xel, xa que os polímeros resistentes ao SDS son grandes (da orde de 200-4000+ kDa) e non poden entrar no xel de poliacrilamida convencional, que ten poros pequenos. A agarosa, por outra parte, ten grandes poros, o que permite a separación dos polímeros.

O uso deste método permitiu aos investigadores comprender que existían polo menos algúns tipos de agregados de prións nunha estrutura en dous niveis, as proteínas agrupadas en polímeros, que son moi estables e resisten o tratamento cun SDS ao 2% a temperatura dunha habitación, e agregados, que son feixes de polímeros, que se disocian baixo estas condicións.

As diferenzas no tamaño dos polímeros poden indicar a eficiencia da fragmentación de polímeros in vivo.

## Historia 
O método creouse no laboratorio de xenética molecular do Instituto de Investigación Cardiolóxica Ruso e foi publicado en 2003 por Kryndushkin et al. O método orixinal usaba o sistema de tamponamento TAE e incorporaba un sistema de blotting ao baleiro modificado para a transferencia de proteínas nunha membrana (orixinalmente PVDF). O sistema de blotting ao baleiro modificado é en realidade unha transferencia de capilaridade axudada polo baleiro, xa que o baleiro só axuda a que o fluído que xa pasou polo xel e a membrana saia do sistema.

## Variacións 
Utilizáronse tamén outras modificacións, como a descrita por Bagriantsev et al., que usa a tradicional transferencia húmida e o sistema de tamponamento TGB, e outras que usan a transferencia semiseca ou transferencia de capilaridade.

## Notas
Pat Garrity

**Patrick Joseph Garrity**, nado o 23 de agosto de 1976 en Las Vegas, Nevada, é un ex xogador estadounidense de baloncesto profesional.

## Traxectoria profesional 
Garrity foi seleccionado na 19ª posición do Draft da NBA de 1998 polos Milwaukee Bucks. Os Bucks traspasaron os seus dereitos xunto os de Dirk Nowitzki ós Dallas Mavericks, a cambio dos dereitos de Robert Traylor. Despois foi traspasado de novo xunto a Martin Müürsepp, Bubba Wells e unha elección da primeira rolda do Draft ós Phoenix Suns, a cambio de Steve Nash. Na súa tempada de rookie en Phoenix, acadou 5.6 puntos en 39 partidos xogados.

Tras a súa primeira tempada na liga, foi traspasado xunto a Danny Manning e dúas futuras eleccións do Draft ós Orlando Magic, a cambio de Penny Hardaway. Xogou durante nove tempadas en Orlando antes de anunciar a súa retirada o 11 de setembro de 2008.

## Notas 
## Véxase tamén 
### Ligazóns externas 
* Estatísticas en Basketball-Reference.com
Asa di var

miniatura|Exemplar do *Guru Granth Sahib*. O texto do *Asa di var* está nas *angs* 462 a 475
**Asa di var** é un var escrito por Nanak Dev Ji, o fundador do sikhismo en panxabí. Na súa forma canónica, recollida na obra *Guru Granth Sahib* compilada polo gurú Arjan, consta de 24 *pauris* (estrofas) e cada unha precedida por dous ou máis *shaloks* (parellas de versos), totalizando 59; son na súa maioría (44) escritos polo propio Nanak pero outros 15 son obra do seu inmediato sucesor, Angad. A composición, que é unha gabanza a Deus, forma parte do ritual do sikhismo interpretada polos *kirtania* nos templos e congregacións sikhs no servizo da primeira hora da mañá. Ha de se interpretar nun estilo melodioso establecido por Arjan seguindo o modelo do var *Tunda Asraje* que conta a historia do rei Asraja, que quedou maneto (*tunda*) ao lle amputar unha man, e tiña fama de bravo e piadoso.

## Notas
Malcolm Delaney

**Malcolm Hakeem Delaney**, nado o 11 de marzo de 1989 en Baltimore (Maryland) é un xogador profesional de baloncesto estadounidense.

## Traxectoria profesional 
O 15 de xullo de 2016, Delaney asinou cos Atlanta Hawks un contrato de dous anos e 5 millóns de dólares. Fixo o seu debut na National Basketball Association (NBA) o 27 de outubro de 2016, facendo 4 puntos e 5 asistencias na vitoria dos Hawks por 114–99 contra os Washington Wizards.

O 12 de setembro de 2019, Delaney asinou un contrato dun ano co FC Barcelona da Liga ACB. O 14 de maio de 2020, Delaney e o Barcelona acordaron a rescisión do contrato do xogador.

O 2 de xuño de 2020, Delaney asinou un contrato de dous anos co Olimpia Milano da Lega Basket Serie A.

## Notas 
## Véxase tamén 
### Ligazóns externas 
* Perfil en ACB.com 
* Estatísticas NBA en Basketball-Reference.com
Telescopio espacial Herschel

**Herschel** foi un observatorio espacial da Axencia Espacial Europea lanzado o 14 de maio de 2009 mediante un foguete Ariane 5 desde o Centro Espacial de Kourou.

## Características 
Herschel, previamente coñecido como **FIRST** (*Far Infra Red and Submillimeter Telescope*) foi un telescopio espacial lanzado para observar en lonxitudes de onda do infravermello distante e submilimétricas, unha ventá do espectro electromagnético imposible de observar desde a superficie terrestre. Tiña unhas dimensións de 7 m de largo e 4,3 de ancho. O espello primario do telescopio, de 3,5 m de diámetro, estaba feito de carburo de silicio, o que reduciu a súa masa dos 1500 kg que tería se estivera feito con materiais convencionais a so 300 kg. Foi o primeiro telescopio en observar no seu rango espectral e foi colocado nunha órbita a 1,5 millóns de km da Terra, nun punto estable (o punto de Lagrange L2) onde as forzas gravitatorias do Sol e da Terra se compensan.

Entre os obxectivos de Herschel estaban a formación e evolución das primeiras galaxias, o seu desenvolvemento químico e o estudo das rexións de formación estelar e de sistemas planetarios en formación. 

O telescopio tecnicamente é de tipo Ritchey-Chrétien, e levaba tres instrumentos a bordo:

*HIFI (*Heterodyne Instrument for Herschel*), un espectrómetro de alta resolución.
*PACS (*Photoconductor Array Camera and Spectrometer*), unha cámara.
*SPIRE (*Spectral and Photometric Imaging REceiver*), un fotómetro.

Os instrumentos tiñan que arrefriarse mediante un criostato con helio superfluído a -271&nbsp;°C para poder observar no infravermello. A subministración deste helio foi o que decidiu a duración da misión, xa que acabou esgotándose, co que se deu por terminada a misión o 29 de abril de 2013.

## Notas 
## Véxase tamén 
### Outros artigos 
*Ariane 5
Joan Higginbotham

**Joan Elizabeth Higginbotham**, nada en Chicago (Illinois), o 3 de agosto de 1964, é unha astronauta estadounidense retirada que formou parte da misión STS-116.

## Traxectoria
Higginbotham graduouse en enxeñería eléctrica pola Universidade do Sur de Illinois en Carbondale en 1987 e é máster en xestión pola Instituto de Tecnoloxía de Florida en 1996.

Foi seleccionado como astronauta pola NASA en abril de 1996, participando na misión STS-116 e pasando un total de 12,86 días no espazo.

## Notas 
## Véxase tamén 
### Outros artigos 
*STS-116
Mundial de Fútbol de 1998 - Grupo E

O **Grupo E** da Copa do Mundo de Fútbol de 1998, realizada en Francia, estivo composto por catro equipos que se enfrontaron entre si nun total de seis encontros: , ,  e . Ao termo dos mesmos os dous con maior cantidade de puntos clasificáronse para a seguinte fase, e as outras dúas seleccións quedaron eliminadas.

## Participantes 
O Grupo E estivo composto polas seguintes seleccións:

## Clasificación 
## Partidos 
A fase de grupos constou de seis partidos, cun total de tres partidos xogados por cada selección. Segundo o sistema de competición da FIFA, cada equipo acumulaba unha puntuación en función dos seus resultados: 3 puntos por vitoria (até 1994 eran só 2), 1 por empate, 0 por derrota. De acordo coa mesma, o catro equipos foron ordenados en forma descendente. No caso de que houbese dous ou máis con igual cantidade de puntos, os criterios de desempate foron os seguintes:
# Maior diferenza de goles.
# Maior número de goles anotados.
# Maior número de puntos obtidos nos partidos disputados entre os equipos empatados.
# Maior diferenza de goles nos partidos disputados entre os equipos empatados.
# Maior número de goles anotados nos partidos disputados entre os equipos empatados.
# Sorteo do comité organizador.

### Corea do Sur - México 
|
|vhalign="top"|
|valign="top" width="50%"|

|}

### Países Baixos - Bélxica 
|
|vhalign="top"|
|valign="top" width="50%"|

|}

### Bélxica - México 
|
|vhalign="top"|
|valign="top" width="50%"|

|}

### Países Baixos - Corea do Sur 
|
|vhalign="top"|
|valign="top" width="50%"|

|}

### Países Baixos - México 
|
|vhalign="top"|
|valign="top" width="50%"|

|}

### Bélxica - Corea do Sur 
|
|vhalign="top"|
|valign="top" width="50%"|

|}

## Véxase tamén 
### Outros artigos 
* Mundial de Fútbol de 1998

### Ligazóns externas 
* Sitio web da FIFA 
* Sitio web oficial do Mundial de Fútbol de 1998
Sucesos de Salcedo (1894)

Os **sucesos de Salcedo**, tamén coñecidos como **Os heroes do Campo da Porta** ou o **Motín de Salcedo**, foi un motín por cuestión de cédulas persoais acontecido na parroquia pontevedresa de Salcedo o 19 de xuño de 1894.

## Historia 
miniatura|Placa na memoria dos labregos asasinados en Salcedo en 1894, no cemiterio parroquial.
Na mañá do 19 de xuño de 1894 presentáronse na parroquia de Salcedo os axentes recadadores de cédulas José Benito Cochón, José Caramés e Andrés Rodríguez acompañados dunha parella da Garda Civil dirixíndose ao lugar do Casal para cobrar o imposto. Presentáronse un bo número de veciños da parroquia protestando por considerar abusivos e inxustos os procedementos de cobro, e atemorizaron aos axentes recadadores e a Garda Civil dando lugar a un motín. Os axentes e a parella fuxiron, refuxíandose o recadador José Benito Cochón na casa do concelleiro José Salgueiro. Pola tarde presentáronse en Salcedo 11 números da Garda Civil cun tenente para rescatar ao recadador. No lugar do Campo da Porta os gardas civís golpearon e detiveron a Benito García. Ao chegar a casa de José Salgueiro informáronos que o recadador xa estaba a salvo e continuaron ao monte, provocando aos veciños. No Carramal detiveron ao alcalde de barrio. Vendo como os veciños se ían concentrando, fixeron varios disparos, resultando mortos José Rodríguez Rial, Manuela Couso e Francisco Piñeiro. A Garda Civil continuou cara a San Xián de Marín.

### O imposto de cédulas 
O imposto de cédulas persoais co nome de "cédulas de veciñanza" creouse en 1854. O obxectivo era que toda a poboación tivese un documento de identidade. Porén, o seu carácter foi recadador, polo que ademais de non ser aceptado, levou a motins.

Cun breve período de supresión cara a 1872, o imposto foi variando ao longo da súa existencia, chegando a afectar non só ás cabezas de familia, senón a todas as persoas residentes no Estado maiores de 14 anos. A partir dunha reforma levada a cabo en 1881, e que supuxo un aumento na recadación, o cobro deste imposto bianual efectuábase a domicilio.

## Notas 
## Véxase tamén 
### Ligazóns externas 
* Muller e resistencia, As mulleres nos conflitos sociais do século XIX a mediados do XX
Sucesos de Salcedo

**Sucesos de Salcedo** pode referirse a varios eventos que tiveron lugar na parroquia de Salcedo (Pontevedra):

***Sucesos de Salcedo**, motín contra o imposto de cédulas en 1894;
***Sucesos de Salcedo**, asasinato de varios republicanos o 12 de decembro de 1936.
Rally do Albariño

O **Rally do Albariño** foi unha proba de rally, que se celebraba anualmente en Cambados e outros concellos da comarca do Salnés. 

A primeira edición celebrouse en 1992 e a última en 2009. Organizábao a escudaría Caldas Motor nos seus inicios e Salnés Motor máis tarde, e era puntuable para o Campionato de Galicia de Rally. O piloto máis laureado da proba é Manuel Senra, que gañou o rally en oito ocasións.

## Historia 
Naceu en 1992 organizado pola escudaría Caldas Motor. A primeira edición abriu a tempada 1992 do Campionato de Galicia de Rally, substituíndo como proba inaugural ao Rally do Sil. Manuel Senra e o seu copiloto José Maceiras a bordo dun Peugeot 309 GTI 16v dominaron con facilidade aquela primeira edición, por diante do Ford Sierra RS Cosworth de Germán Castrillón e Estrella Castrillón e do Lancia Delta Integrale de José María Magdaleno e Mario Labraña. Tras ese triunfo inicial de Senra, outros catro pilotos diferentes gañaron o rally os catro seguintes anos e todos sobre vehículos da marca Ford: Germán Castrillón, Miguel Dopico, Germán Gómez e Javier Paz, os tres primeiros con Ford Escort e o último cun Ford Sierra.

A edición de 1997 significou a segunda vitoria de Senra, esta vez xa con Fasutino Suárez como copiloto e co seu famoso Peugeot 306 Maxi, vehículo este que sería o gran dominador durante a seguinte década. Só as vitorias de Javier Piñeiro cun Renault Clio Maxi en 1998 e de e Germán Castrillón cun Mitsubishi Lancer Evo VI no ano 2000, se interpuxeron no camiño do Peugeot, que logrou a vitoria con Manuel Senra en 1999 e nas seis edicións consecutivas entre 2001 e 2005, e con Bamarti, que cun coche do mesmo modelo gañou en 2006 e 2007. Na edición de 2005 deuse como gañador inicialmente a Bamarti, que subiu a recoller o trofeo de vencedor ao primeiro caixón do podio, pero unha revisión de tempos posterior confirmou a oitava vitoria de Senra.

O piloto de Vincios Alberto Meira, a bordo dun Mitsubishi Lancer Evo IX venceu na edición de 2008, mentres que os irmáns Burgo, Pedro e Marcos, foron os últimos en lograr a vitoria na proba cambadesa en 2009, a bordo dun Mitsubishi Lancer Evo IX e tras unha dura loita con Meira. Dende 2008 celébrase na mesma zona o Rally do Albariño de Clásicos, organizado polo Club Clásicos Salnés.

## Palmarés 
## Notas 
## Véxase tamén 
### Outros artigos 
* Rally Rías Baixas
* Rally de Noia

### Ligazóns externas 
* Estatísticas do Rally do Albariño .
A Moreira, Mañufe, Gondomar

**A Moreira** é un lugar da parroquia de Mañufe, no concello pontevedrés de Gondomar na comarca do Val Miñor. Segundo o INE en 2019 tiña 70 habitantes (31 homes e 39 mulleres).

Atópase a 1,2 km do centro da vila de Gondomar e a 17 metros sobre o nivel do mar.

## Descrición 
O barrio da Moreira posúe un conxunto de edificacións de valor etnográfico. Situada no corazón da parroquia, fai estrema ao norte co barrio da Ponte, ao leste e noroeste con Verdeal, ao nordés e oeste co Campo das Bestas e ao sur e sueste co lugar de Cristillón. Ten un total de 46 vivendas construídas.

## Patrimonio 
;Igrexario de San Vicente de Mañufe

A igrexa de San Vicente de Mañufe é un templo cristián situado no lugar da Moreira. Data do século XII, pero a maior parte da obra actual é barroca, consecuencia dunha gran reforma no século XVIII. Ten como celebración principal a do santo patrón da parroquia, san Vicente, o día 22 de xaneiro. Forma parte da diocese católica latina de Tui-Vigo.
;Pazo de Mendoza ou Pazo da Escola

O Pazo da Escola (orixinariamente Pazo de Mendoza) é unha casa grande galega da segunda metade do século XVIII fundada polo Pilcarpo de Mendoza. Existe outro pazo de Mendoza tamén fundado por Policarpo de Mendoza en Baiona
## Notas 
## Lugares e parroquias 
### Lugares de Mañufe 
### Parroquias de Gondomar
Pazo da Escola

O **pazo da Escola**, orixinariamente **Pazo de Mendoza** é unha casa grande galega da segunda metade do século XVIII fundada polo Policarpo de Mendoza. Está situada no lugar da Moreira, parroquia de Mañufe, concello de Gondomar. Existe outro pazo de Mendoza e tamén fundado por Policarpo de Mendoza en Baiona.

## Historia 
Foi fundado por Policarpo de Mendoza, deán da catedral de Santiago, e a súa construción rematada no ano 1769. Sobre esta muller o arquitecto Antonio Soliño Troncoso, sinala a existencia dun erro na súa partida de bautismo, sendo o seu verdadeiro nome María Rodríguez Mendoza.

Na década de 1970 parte do edificio acolleu a Academia San Vicente.

## Arquitectura 
O edificio ten forma de U, posúe unha ampla solaina porticada "sobre soportal pétreo e gran lareira con forno e cambota rematada nunha das chemineas máis monumentais do Val de Miñor" segundo descrición do arquitecto Antonio Soliño Troncoso. Na fachada leste conserva un brasón coas armas do fundador. 

Posúe bodegas e cortes, así como patio interior e soportais pétreos. Na primeira planta atopábanse as dependencias de vivenda. Toda o terreo está valado cun muro de 2 metros de alto aproximadamente; polo lateral sur, a carón do camiño, existen dúas portadas de acceso: unha de pequenas dimensións e a segunda, que é a principal, situada á dereita da anterior.

No exterior do edificio atopamos unha eira de pedra cercada e pavimentada para mallar o trigo e outros cereais. Así mesmo, posúe un hórreo de grandes dimensións, cun reloxo de sol na parte superior nun bo estado de conservación.

Teñen interese as edificacións adxectivas e o xardín tradicional de froiteiras.

## Notas 
## Véxase tamén
### Bibliografía
*
H-IIB

O **H-IIB** (ou **H-2B**) é un foguete espacial xaponés produto da mellora do H-IIA para principalmente lanzar os vehículos HTV (*Kounotori*) á Estación Espacial Internacional. A primeira etapa ten un diámetro 1,2 m maior que a do H-IIA, leva un 70% máis de propelente e usa dous motores LE-7A en lugar de un, así como unha cofia máis grande. Tanto a segunda etapa como os aceleradores de propelente sólido son os mesmos que no H-IIA.

## Historial de lanzamentos 
## Notas 
## Véxase tamén 
### Outros artigos 
*H-I
*H-II
*H-IIA
Nabal

O topónimo **Nabal** é un fitónimo que indica unha leira adicada á plantación de nabos. Pode referirse a:

;En Galiza
***Nabal**, lugar da parroquia de Camboño, no concello de Lousame;
***O Nabal**, lugar da parroquia de San Tomé de Ancorados, no concello da Estrada;
***O Nabal Vello**, lugar da parroquia de Bardaos, no concello de Tordoia;
***A Nabaleira**, lugar da parroquia da Cañiza, no concello da Cañiza;
***O Nabalexo**, lugar da parroquia de Salcedo, no concello de Pontevedra;
***Trasdonabal**, lugar da parroquia de Aguasantas, no concello de Cerdedo-Cotobade.
Casa da Moeda de Turquía

A **Casa da Moeda de Turquía** (en turco: *Darphane ve Damga Matbaası Genel Müdürlüğü*: "Dirección Xeral da Casa de Moeda e Timbre"; ou simplemente *Darphane*: "Casa da Moeda) é unha compañía estatal turca, con sede en Istanbul, que se encarga da cuñaxe das moedas de curso legal do país, correspondentes ao sistema monetario da lira turca.

A súa orixe remóntase a 1467, cando se estableceu en Istanbul unha casa de moeda que chegou a ser a meirande do Imperio Otomán en substitución da antiga ceca bizantina de Constantinopla.

[miniatura|169x169px|[Pasaporte turco, elaborado na **Casa da Moeda de Turquía**]]

#### Directores da ceca 
Esta é unha listaxe dos directores xerentes da Casa da Moeda de Turquía desde 1979:

* Tuncay Toros (1979-1980).
* Adnan Barlas (1980-1981).
* Salih Yardımcı (1981-1994).
* İlhan Sayın (1994-1995).
* Raif Bakova (1995-1998).
* Ahmet Rıfkı Güngör (1998-1999).
* Cahit Büyüktürk (1999-1999).
* Tuğrul Bilen Ünal (1999-2004).
* Ahmet Erol (2004-2004).
* Ahmet Büyükkaymaz (2004-2011).
* Sadettin Parmaksız (2011-2019).
* Abdullah Yasir Şahin (desde 2019).

## Notas 
## Véxase tamén 
### Outros artigos 
* Casa de moeda
* Cuñaxe
*Lira turca

### Ligazóns externas 
* Sitio web da Casa da Moeda de Turquía
* Sitio web do Banco Central da República de Turquía
Richard Hieb

**Richard James Hieb**, nado en Jamestown, Dakota do Norte, o 21 de setembro de 1955, é un astronauta estadounidense retirado que formou parte das misións STS-65, STS-39 e STS-49.

## Traxectoria
Hieb graduouse en matemáticas e física polo Colexio Nazareno do Noroeste en 1977 e é máster en enxeñería aeroespacial pola Universidade de Colorado en 1979.

Foi seleccionado pola NASA en xuño de 1985, participando nas misións STS-65, STS-39 e STS-49 e pasando un total de 31,94 días no espazo.

## Notas 
## Véxase tamén 
### Outros artigos 
*STS-65
*STS-39
*STS-49
Yeelen

***Yeelen*** (do bambara "brillo"/"luz") é un filme maliano de 1987 dirixido por Souleymane Cissé. É unha coprodución entre Malí, Burkina Faso, Francia e Alemaña Occidental. Foi rodado en lingua bambara e fula, e baséase nunha lenda tradicional do pobo bambara. Aínda que está ambientado nunha época indefinida, está posiblemente ambientado no Imperio de Malí do século XIII.

Está protagonizado por Issiaka Kane no papel de Nianankoro, un home que posúe poderes máxicos. Niamanto Sanogo interpreta o papel do pai de Niankoro que segue ó seu fillo a través das terras dos bambara, dos fula e dos dogon usando un madeiro máxico para guiarse.

*Yeelen* foi un éxito da crítica, e foi galardoado co Premio do Xurado no Festival Internacional de Cinema de Cannes de 1987. Foi nomeado á Palma de Ouro ese mesmo ano.

## Personaxes 
* Issiaka Kane como Nianankoro
* Aoua Sangare como Attou
* Niamanto Sanogo como Soma / Djigui
* Balla Moussa Keita como Rouma Boll, rei fula
* Soumba Traore como Mah
* Ismaila Sarr como Bofing
* Youssouf Tenin Cissé como Le petit garcon d'Attou
* Koke Sangare como xefe Komo

## Notas 
## Véxase tamén 
### Bibliografía 
* Samuel Lelièvre, *La Lumière de Souleymane Cissé. Cinéma et Culture*, París, L'Harmattan, 2013 ().
### Ligazóns externas 
* 
* Ficha en AllMovie
Carrie Pilby (filme)

***Carrie Pilby*** é un filme estadounidense de 2016 dirixido por Susan Johnson e escrito por Kara Holden e Dean Craig. Baséase na novela best-seller escrita por Caren Lissner. Está protagonizado por Bel Powley, Nathan Lane, Gabriel Byrne, Jason Ritter, William Moseley, Vanessa Bayer e Colin O'Donoghue. A fotografía principal empezou o 14 de decembro de 2015 na cidade de Nova York.

## Personaxes 
* Bel Powley como Carrie Pilby
* Nathan Lane como Dr. Petrov
* Gabriel Byrne como Mr. Daniel Pilby
* Jason Ritter como Matt
* Colin O'Donoghue como Profesor David Harrison
* Desmin Borges como Douglas
* Poorna Jagannathan como Felicity - 'Fliss'
* Mahaley Manning como Amanda
* Zachary Infante como Davy
* Joel Michaely como George
* Cornelia Guest como Mrs. Rubin

## Notas 
## Véxase tamén 
### Ligazóns externas 
* 
* Ficha en BoxOfficeMojo